Robinah Nabbanja
Robinah Nabbanja Res apud Vicidata repertae: Nativitas: 17 Decembris 1969; Kakumiro District Patria: Uganda Robinah Nabbanja (Kamusenene in vico die 17 Decembris 1969 nata) est politica Ugandae. In pago Kakumiro regni Bunyoro nata, in oppidis Nkooko et Bukuumo eiusdem regni educata est. Alumna est universitatis Martyrum Ugandensium Nkozi in urbe, ubi administrationi et evolutioni studuit. Praeceptrix ab anno 1993, consiliaria pagi Nkooko ab 1998, commissa (vel praefecta) pagorum Pallisa, Busia, Budaka ab 2001 meruit. Ab anno 2011 legata est parlamento Ugandensi pro circulis femineis Kubaale et Kakumiro. Ministra vicaria (minister of state) a valetudine die 14 Decembris 2019 facta est, ministra principali Ioanna Aceng. Denuo die 21 Iunii 2021 prima ministra creata est, praeside Yoweri Museveni.